text: Forurenede skærver også opbevaret i Over Jerstal
  13 august 2013 kl. 15.12
  Den mulige miljøskandale i Vandel udvides i dag til Sønderjylland.
  Ingeniør- og vognmandsfirmaet Eigil Jensen A/S har de seneste dage været i vælten, efter det er blevet afsløret, at de har opbevaret adskillige tusinde ton forurenede jernbaneskærver i en grusgrav i Vandel, til fare for drikkevandet fra Randbøldal Vandværk.
  Nu kan BT afsløre, at firmaet gør det samme i en grusgrav i Over Jerstal ved Vojens. Et område der er et såkaldt særligt drikkevandsområde
  
  Ingen tilsyn
  I Vandel er det Vejle Kommune og i Over Jerstal er det Haderslev Kommune, der skal føre tilsyn med et firma som Eigil Jensens tilladelse til at drive grusgrav. Men det sker ikke.
  I aftenens TV SYD-udsendelse svarer miljøminister Ida Auken på, hvordan det kan lade sig gøre.
  